
[bookmark: _Toc234833949]
Časť A. Pokyny pre záujemcov
1. [bookmark: _Toc234833950]Identifikácia verejného obstarávateľa a verejného obstarávania
	Názov organizácie:
	Národná banka Slovenska

	Adresa sídla:
	I. Karvaša 1, 813 25 Bratislava, SR

	IČO:
	30844789 (ďalej len „verejný obstarávateľ“)

	Kontaktná osoba:
	Mgr. Maroš Hačko 

	Kontakt:
	maros.hacko@nbs.sk 

	Dokumenty z PTK:
	tu

	Web zákazky:
	https://josephine.proebiz.com/sk/tender/79284/summary 


1.1. [bookmark: _Toc233275508][bookmark: _heading=h.4d34og8][bookmark: _Hlk216099125]Názov zákazky: „Zabezpečenie stravovania a doplnkového predaja v bufete pre zamestnancov NBS v budove ústredia NBS“.
1.2. [bookmark: _heading=h.17dp8vu][bookmark: _Toc184109487][bookmark: _Toc175058638]Predmetom zákazky je komplexné zabezpečenie prípravy, varenia a výdaja stravy pre zamestnancov verejného obstarávateľa v rámci prevádzky internej jedálne, do ktorej spravidla nemá prístup verejnosť. Stravovanie je určené pre interných zamestnancov ako aj ďalšie osoby, ktorým to verejný obstarávateľ umožní, pričom poskytovateľ je povinný zabezpečiť plynulé poskytovanie predmetu zákazky, ako aj plynulý výkon všetkých súvisiacich činností, t. j. najmä zabezpečiť dostatočné personálne kapacity potrebné na riadne plnenie predmetu zákazky a poskytovať plnenie, ktoré je v úplnom súlade s platnými hygienickými predpismi. Strava sa bude pripravovať v zázemí novozrekonštruovanej a novovybavenej kuchyne, ktorá spĺňa aktuálne technické, hygienické a prevádzkové štandardy a disponuje kapacitou umožňujúcou prípravu jedál pre približne 600 stravníkov denne. Priestory jedálne sú taktiež predmetom úplnej rekonštrukcie. V rámci dennej ponuky budú poskytované tri druhy menu (polievka, hlavné jedlo, nápoj, šalát/dezert, ovocie), ďalej jedno jedlo pripravované formou minútky a druhé osobitného typu „business minútky“. Súčasťou jedálne sú aj dva samoobslužné výdajné ostrovčeky, ktorých prevádzka a zásobovanie budú v plnom rozsahu zabezpečované úspešným uchádzačom.
1.3. Predmetom zákazky je aj zabezpečovanie príležitostného občerstvenia pre rôzne udalosti v priestoroch budovy sídla NBS.
1.4. Verejný obstarávateľ s úspešným uchádzačom zároveň uzatvoria Zmluvu na zabezpečenie stravovania a doplnkového predaja v bufete pre zamestnancov Národnej banky Slovenska č. C-NBS1-000-122-321 (ďalej len „Zmluva“) a Nájomnú zmluvu na priestory jedálne, kuchyne a bufetu[footnoteRef:2] č. C-NBS1-000-122-322 (ďalej len „Nájomná zmluva“). Nájomná zmluva tvorí prílohu č. 6 Zmluvy. Výška nájmu je pevne stanovená v zmysle Nájomnej zmluvy. Zmluva a Nájomná zmluva sú vzájomne závislé zmluvy, pričom pokiaľ úspešný uchádzač odmietne podpísať Nájomnú zmluvu, Objednávateľ je oprávnený odstúpiť od Zmluvy a uplatniť si sankciu. Úspešný uchádzač sa tiež zaväzuje dodržiavať všetky zmluvné podmienky Nájomnej zmluvy, prevádzkové pravidlá a záväzné hygienické, bezpečnostné či technické normy súvisiace s činnosťou bufetu.  [2:  ktorého priestory bezprostredne priliehajú k priestorom jedálne a kuchyne] 

1.5. Verejný obstarávateľ kladie mimoriadny dôraz na kvalitu poskytovaných služieb, najmä na kvalitu surovín, technologickú disciplínu pri príprave pokrmov, bezpečnosť potravín, dodržiavanie princípov správnej hygienickej a výrobnej praxe a celkovú úroveň obslužného štandardu. Predmet zákazky preto vyžaduje odborne spôsobilý personál, dodržiavanie všetkých relevantných právnych predpisov a prevádzkových noriem, ako aj zabezpečenie stabilne vysokého kvalitatívneho štandardu počas celej doby plnenia Zmluvy.
1.6. Súčasťou predmetu zákazky je aj prevádzkovanie prenajatého bufetu, ktorý je funkčne a prevádzkovo previazaný s kuchyňou a jedálňou (spoločné zázemie personálu, zásobovanie a logistika, priestory a technológie).
1.7. Podrobnejšie informácie a požiadavky na predmet zákazky sú dostupné v prílohe č. 1 „Opis predmetu zákazky“ Zmluvy. 
1.8. Predpokladaná hodnota zákazky (ďalej len „PHZ“): 8 282 000,- eur bez DPH (24 mesiacov + 24 mesiacov Opcia I. + 24 mesiacov Opcia II.)
2. [bookmark: _Toc234833951]Rozdelenie predmetu zákazky
2.1. Zákazka nie je rozdelená na časti. Nerozdelenie zákazky na časti je odôvodnené povahou a logickou previazanosťou predmetu zákazky, ktorý tvorí ucelený a nedeliteľný funkčný celok. Poskytovanie stravovacích služieb v režime internej jedálne verejného obstarávateľa predstavuje jednotnú technologickú, personálnu a prevádzkovú operáciu, v rámci ktorej sú jednotlivé činnosti – nákup surovín, príprava a varenie jedál, obsluha samoobslužných ostrovčekov, výdaj stravy vrátane minútkových jedál, ako aj zabezpečenie hygienických a bezpečnostných štandardov – vzájomne podmienené, prepojené a neoddeliteľné.
2.2. Rozdelenie zákazky na časti by bolo neefektívne, viedlo by k duplicite procesov, komplikovanej koordinácii viacerých hospodárskych subjektov a k zvýšenému riziku narušenia plynulosti a kvality poskytovania stravovacích služieb. Prevádzka jedálne vyžaduje jednotné riadenie, integráciu technologických postupov a koordinovanú personálnu organizáciu, čo je možné zabezpečiť len jedným dodávateľom s plnou zodpovednosťou za celé plnenie.
2.3. Verejný obstarávateľ zároveň posúdil, že rozdelenie zákazky na časti by neprinieslo žiadne objektívne hospodárske alebo technické výhody, ani by nerozšírilo hospodársku súťaž. Naopak, s ohľadom na charakter prevádzky by rozdelenie mohlo ohroziť bezpečnosť potravín, kvalitu poskytovaných služieb a funkčnú ucelenosť prevádzky jedálne a kuchyne. Z vyššie uvedených dôvodov verejný obstarávateľ pristupuje k zadaniu zákazky ako k jednej zákazke bez rozdelenia na časti.
2.4. Verejný obstarávateľ do predmetu zákazky zahrnul aj prenájom bufetu z dôvodu jeho priameho funkčného a prevádzkového prepojenia s jedálňou. Bufet využíva spoločné personálne, technologické a skladové zázemie, jednotný hygienický režim, zásobovanie a pokladničné procesy. Oddelenie bufetu od jedálne by si vyžadovalo duplicitné zabezpečenie týchto kapacít a komplikovanejšiu koordináciu prevádzky, čo by nebolo hospodárne ani efektívne.
2.5. Súčasťou predmetu zákazky je aj príležitostné zabezpečenie doplnkového občerstvenia, ktoré je poskytované v rámci tej istej prevádzkovej jednotky a predpokladá využívanie existujúcich kapacít úspešného uchádzača. Ide o doplnkovú službu úzko súvisiacu s bežnou prevádzkou jedálne a bufetu, ktorej zahrnutie do predmetu zákazky je odôvodnené snahou o zjednodušenie organizácie a zabezpečenia stravovania v priestoroch verejného obstarávateľa.
3. [bookmark: _Toc231296244][bookmark: _Toc231296671][bookmark: _Toc231298149][bookmark: _Toc231298355][bookmark: _Toc234833952]Variantné riešenie
[bookmark: _heading=h.3znysh7]Verejný obstarávateľ neumožňuje predloženie variantných riešení.
4. [bookmark: _Toc234833953]Miesto dodania predmetu zákazky
[bookmark: _heading=h.44sinio]Miestom plnenia je: Imricha Karvaša 1, 813 25 Bratislava 
5. [bookmark: _Toc234833954]Zmluvný vzťah a jeho trvanie
5.1. [bookmark: _heading=h.z337ya]Výsledkom verejného obstarávania je uzavretie Zmluvy a Nájomnej zmluvy. Podrobné vymedzenie zmluvných podmienok je uvedené v Zmluve (príloha č. 3 súťažných podkladov) a Nájomnej zmluve (príloha č. 6 Zmluvy). 
5.2. Trvanie zmluvného vzťahu: 24 mesiacov + 24 mesiacov Opcia I. + 24 mesiacov Opcia II. 
6. [bookmark: _Toc234833955]Financovanie predmetu zákazky
6.1. [bookmark: _heading=h.1y810tw]Predmet zákazky nebude financovaný z prostriedkov Európskej únie a ani iných dotačných mechanizmov. Verejný obstarávateľ neposkytuje na plnenie predmetu tejto zákazky preddavky a zálohové platby. 
6.2. Finančné plnenie podľa Zmluvy sa bude realizovať formou bezhotovostného platobného styku v mene euro na základe predloženej faktúry. Lehota splatnosti faktúr bude 30 dní odo dňa doručenia faktúry verejnému obstarávateľovi. Spôsob financovania zákazky a platobné podmienky sú uvedené v Zmluve a Nájomnej zmluve.
7. [bookmark: _Toc234833956]Komunikácia
7.1. [bookmark: _heading=h.2xcytpi]Komunikácia medzi verejným obstarávateľom a záujemcami/uchádzačmi sa uskutočňuje v slovenskom alebo českom jazyku výhradne prostredníctvom IS JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania, s výnimkou prípadov, keď to výslovne vylučuje ZVO.
7.2. Podmienky používania IS JOSEPHINE sú dostupné na: https://josephine.proebiz.com. 
7.3. Pravidlá pre doručovanie – zásielka sa považuje za doručenú, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia zásielky sa v IS JOSEPHINE považuje okamih jej odoslania v IS JOSEPHINE.
8. [bookmark: _Toc234833957]Vysvetlenie súťažnej dokumentácie
8.1. V prípade potreby vysvetliť alebo objasniť údaje uvedené v oznámení o vyhlásení verejného obstarávania, v súťažných podkladoch alebo v inej sprievodnej dokumentácii, môže ktorýkoľvek zo záujemcov požiadať o ich vysvetlenie výlučne prostredníctvom IS JOSEPHINE v časti „Komunikácia“.
8.2. Vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým známym záujemcom, najneskôr však šesť (6) dní pred uplynutím lehoty na predkladanie ponúk, za predpokladu, že sa o vysvetlenie požiada dostatočne vopred. 
9. [bookmark: _Toc234833958]Obhliadka miesta realizácie zákazky
9.1. [bookmark: _heading=h.2bn6wsx]Obhliadka priestorov nie je možná z dôvodu prebiehajúcej rekonštrukcie kuchynských a jedálenských priestorov, ktorá podstatným spôsobom obmedzuje vstup tretích osôb a znemožňuje bezpečný a nerušený pohyb v objekte. Vzhľadom na stavebné práce, technologické úpravy a prítomnosť realizačných tímov by uskutočnenie obhliadky predstavovalo neprimerané bezpečnostné riziko a zároveň by mohlo negatívne ovplyvniť priebeh rekonštrukčných činností.
9.2. Verejný obstarávateľ však s cieľom zabezpečiť riadnu informovanosť uchádzačov a umožniť im vypracovanie kvalifikovaných a porovnateľných ponúk poskytuje v prílohe č. 3 súťažných podkladov (v prílohe č. 2 Nájomnej zmluvy) úplný a podrobný zoznam a popis gastro zariadení, ktoré budú k dispozícii pre poskytovateľa stravy/úspešného uchádzača po ukončení rekonštrukcie. Súčasťou dokumentácie sú aj príslušné pôdorysy a schémy usporiadania technologického vybavenia (v prílohe č. 1 Nájomnej zmluvy) a ďalšie relevantné technické podklady, ktoré uchádzačom umožnia dostatočne sa oboznámiť s rozsahom, charakterom a dispozičným riešením priestorov. Uvedené dokumenty poskytujú dostatočný informačný základ pre vypracovanie ponuky a adekvátne nahrádzajú fyzickú obhliadku priestorov,  ktorá nie je z objektívnych dôvodov v čase vyhlásenia verejného obstarávania a plynutia lehoty na predkladanie ponúk realizovateľná.
10. [bookmark: _Toc234833959]Jazyk ponuky
10.1. Ponuka a ďalšie doklady a dokumenty v tomto verejnom obstarávaní sa predkladajú v štátnom jazyku používanom na území Slovenskej republiky, t. j. v slovenskom jazyku.
10.2. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho (slovenského) jazyka; to neplatí pre doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho (slovenského) jazyka.
11. [bookmark: _Toc234833960]Mena a ceny uvádzané v ponuke
11.1. Uchádzačom navrhovaná cena v ponuke musí byť vyjadrená v mene euro.
11.2. Navrhovaná cena musí zahŕňať všetky náklady, ktoré súvisia s plnením predmetu zákazky a taktiež primeraný zisk uchádzača.
11.3. Skutočnosť, že uchádzač nie je platiteľom DPH výslovne uvedie v predloženej ponuke.
11.4. Ak uchádzač nie je platiteľom DPH, zmluvná cena bude považovaná za konečnú aj v prípade, ak by sa počas plnenia predmetu zákazky stal platiteľom DPH, preto verejný obstarávateľ odporúča uchádzačovi zohľadniť túto skutočnosť pri svojom návrhu na plnenie kritérií. V prípade, ak uchádzač je platiteľom DPH, avšak jeho sídlo je v inom členskom štáte Európskej únie alebo sídli mimo Európskej únie, zmluvná cena bude rozdelená na ním navrhovanú cenu bez DPH, výšku DPH a aj cenu s DPH podľa právnych predpisov platných na území Slovenskej republiky, aj keď samotnú DPH nebude v súlade s komunitárnym právom fakturovať.
12. [bookmark: _Toc234833961]Zábezpeka
12.1. [bookmark: _heading=h.49x2ik5]Zábezpeka ponuky sa vyžaduje vo výške 100 000 EUR (slovom: stotisíc EUR). 
12.2. Spôsob zloženia zábezpeky si vyberie uchádzač z nasledovných spôsobov:
12.2.1. poskytnutie bankovej záruky,
12.2.2. poistenie záruky,
12.2.3. zloženie finančných prostriedkov na účet verejného obstarávateľa v banke alebo v pobočke zahraničnej banky.
12.3. Banková záruka: 
Záručná listina môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou (ďalej len „banka“). Záručná listina vyhotovená v cudzom jazyku musí byť predložená v pôvodnom jazyku a súčasne úradne preložená do slovenského jazyka. Zo záručnej listiny vystavenej bankou musí vyplývať, že je nepodmienená a že banka na prvé písomné požiadanie verejného obstarávateľa uspokojí verejného obstarávateľa za uchádzača v prípade prepadnutia zábezpeky ponuky uchádzača v prospech verejného obstarávateľa. Banková záruka sa použije na úhradu zábezpeky ponuky vo výške podľa bodu 12.1. týchto súťažných podkladov. Banka sa zaväzuje zaplatiť vzniknutú pohľadávku najneskôr do 5 pracovných dní po doručení výzvy verejného obstarávateľa na zaplatenie, na účet verejného obstarávateľa. Banková záruka vzniká písomným vyhlásením banky v záručnej listine. Platnosť bankovej záruky končí uplynutím lehoty viazanosti ponúk, resp. predĺženej lehoty viazanosti ponúk, pokiaľ verejný obstarávateľ do uplynutia doby platnosti bankovej záruky uchádzačovi písomne oznámi takéto predĺženie lehoty viazanosti ponúk. V prípade predĺženia lehoty viazanosti ponúk doručí uchádzač predĺženú bankovú záruku verejnému obstarávateľovi do piatich dní od prijatia písomného oznámenia verejného obstarávateľa o predĺžení lehoty viazanosti ponúk.
Banková záruka zanikne:
12.3.1. plnením banky v rozsahu, v akom banka za uchádzača poskytla plnenie v prospech verejného obstarávateľa,
12.3.2. odvolaním bankovej záruky na základe písomnej žiadosti verejného obstarávateľa, 
12.3.3. uplynutím doby platnosti, ak si verejný obstarávateľ do uplynutia doby platnosti neuplatnil svoje nároky voči banke vyplývajúce z vystavenej záručnej listiny, alebo v dobe platnosti bankovej záruky nepožiadal o predĺženie doby platnosti bankovej záruky.
12.4. Poistenie záruky: 
Uchádzač predloží verejnému obstarávateľovi poistný certifikát vystavený poisťovňou, ktorý predstavuje doklad o poistení záruky, t. j. poistnú zmluvu (ďalej iba „poistná zmluva“) uzavretú medzi poistníkom (uchádzačom) a poisťovateľom (poisťovňou), z ktorého vyplýva, že uchádzač je poistník, verejný obstarávateľ je oprávnenou osobou, ktorá má právo na poistné plnenie. Poistná zmluva vyhotovená v cudzom jazyku musí byť predložená v pôvodnom jazyku a súčasne úradne preložená do slovenského jazyka. Predmetom poistného plnenia je záruka ponuky na predmet zákazky s názvom „Zabezpečenie stravovania a doplnkového predaja v bufete pre zamestnancov NBS v budove ústredia NBS“. 
12.5. Z poistného certifikátu musí vyplývať, že:
· poistné plnenie v dôsledku poistnej udalosti bude minimálne vo výške zábezpeky určenej v bode 12.1. týchto súťažných podkladov,
· poistenie vznikne najneskôr posledným dňom lehoty na predkladanie ponúk,
· nárok na poistné plnenie vznikne verejnému obstarávateľovi, ak nastane jedna zo skutočností podľa bodu 12.11. týchto súťažných podkladov,
· poisťovňa sa zaväzuje zaplatiť vzniknutú pohľadávku najneskôr do 5 pracovných dní po doručení výzvy verejného obstarávateľa na zaplatenie, na účet verejného obstarávateľa,
· platnosť poistenia záruky, t. j. poistná doba končí uplynutím lehoty viazanosti ponúk, resp. predĺženej lehoty viazanosti ponúk, pokiaľ verejný obstarávateľ do uplynutia doby platnosti poistenia záruky uchádzačovi písomne oznámi takéto predĺženie lehoty viazanosti ponúk. V prípade predĺženia lehoty viazanosti ponúk doručí uchádzač predĺženú poistnú záruku verejnému obstarávateľovi do piatich dní od prijatia písomného oznámenia verejného obstarávateľa o predĺžení lehoty viazanosti ponúk.
12.6. Doklad o bankovej záruke alebo o poistení záruky musí byť predložený v ponuke uchádzača v jednej z nasledovných foriem: 
· ako originál dokladu v listinnej podobe; v takom prípade uchádzač doručí originál dokladu v listinnej podobe prostredníctvom pošty alebo iného doručovateľa na adresu verejného obstarávateľa v lehote na predkladanie ponúk, pričom doklad vloží do samostatnej nepriehľadnej obálky, ktorá musí byť uzatvorená a označená heslom súťaže „Zabezpečenie stravovania a doplnkového predaja v bufete pre zamestnancov NBS v budove ústredia NBS“ a s poznámkou „NEOTVÁRAŤ“; zároveň sken dokladu v odporúčanom formáte „.pdf“ musí byť súčasťou elektronickej verzie ponuky uchádzača.
· ako doklad v elektronickej podobe, podpísaný kvalifikovaným elektronickým podpisom osobou/osobami oprávnenými takýto dokument za vystavujúcu banku podpisovať alebo podpísaný elektronickou pečaťou vystavujúcej banky; doklad musí byť súčasťou elektronickej verzie ponuky uchádzača.
12.7. Zloženie finančných prostriedkov na bezúročný bankový účet verejného obstarávateľa:
Finančné prostriedky v eurách zo Slovenskej republiky alebo zo zahraničia musia byť zložené na bezúročný účet verejného obstarávateľa vedený v Národnej banke Slovenska (účet nie je úročený):
IBAN:			SK5507200000000000160135
BIC:			NBSBSKBX
Variabilný symbol:	IČO uchádzača (pri zahraničných uchádzačoch iný vhodný identifikátor)
Účel platby:		NBS1-000-123-998
12.8. V prípade využitia tohto inštitútu zábezpeky, finančné prostriedky musia byť pripísané na účet verejného obstarávateľa najneskôr v deň uplynutia lehoty na predkladanie ponúk z procesu verejného obstarávania.
12.9. V prípade nezloženia zábezpeky podľa určených podmienok verejného obstarávateľa bude uchádzač z procesu tohto verejného obstarávania v zmysle § 53 ods. 4 písm. a) ZVO vylúčený.
12.10. Zábezpeka prepadne v prospech verejného obstarávateľa, ak uchádzač v lehote viazanosti ponúk: 
· odstúpi od svojej ponuky v lehote viazanosti ponúk alebo 
· neposkytne súčinnosť alebo odmietne uzavrieť Zmluvu podľa § 56 ods. 5 až 9 ZVO. 
12.11. Verejný obstarávateľ uvoľní alebo vráti uchádzačovi zábezpeku do siedmich (7) dní odo dňa 
· uplynutia lehoty viazanosti ponúk,
· márneho uplynutia lehoty na doručenie námietky, ak ho verejný obstarávateľ vylúčil z verejného obstarávania alebo ak verejný obstarávateľ zruší použitý postup zadávania zákazky, alebo
· uzavretia Zmluvy.
13. [bookmark: _Toc234833962]Vyhotovenie a predloženie ponuky
13.1. Uchádzač predkladá vyplnený a podpísaný Formulár ponuky (príloha č. 1 súťažných podkladov) spolu s jeho prílohami a vyplnenú a podpísanú cenovú časť ponuky – Cena ponuky oddelene (tzv. dvojobálkovo), prostredníctvom na to určenej funkcionality IS JOSEPHINE. 
13.2. Uchádzač predkladá svoju ponuku prostredníctvom IS JOSEPHINE tak, že Cenu ponuky vkladá do zložky ČASŤ KRITÉRIA a formulár ponuky s prílohami vkladá do zložky ČASŤ OSTATNÉ.
13.3. Ak uchádzač omylom predloží cenovú časť ponuky tzv. Cenu ponuky tak, že ju bude možné otvoriť zároveň s ostatnými časťami ponuky, teda nie použitím, na to určenej funkcionality IS JOSEPHINE, oprávnená osoba verejného obstarávateľa zabezpečí, aby sa členovia komisie s právom vyhodnocovať ponuky nemohli oboznámiť s obsahom cenovej časti ponuky uchádzača tzv. Ceny ponuky.
13.4. Uchádzač predloží ponuku elektronicky prostredníctvom IS JOSEPHINE najneskôr do konca lehoty na predkladanie ponúk uvedenej v oznámení o vyhlásení verejného obstarávania uverejnenom v Úradnom vestníku EÚ.
13.5. Popis predloženia ponuky: 
13.5.1. Uchádzač môže predložiť len jednu ponuku. Ak uchádzač v lehote na predkladanie ponúk predloží viac ponúk, verejný obstarávateľ prihliada len na ponuku, ktorá bola predložená ako posledná a na ostatné ponuky hľadí rovnako ako na ponuky, ktoré boli predložené po lehote na predkladanie ponúk.
13.5.2. Uchádzač predloží kompletnú jednu ponuku elektronicky prostredníctvom IS JOSEPHINE. Uchádzač má možnosť sa registrovať do IS JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobným kódom (eID).
13.5.3. Predkladanie ponúk je umožnené iba autentifikovaným uchádzačom. Autentifikáciu je možné vykonať nasledujúcimi spôsobmi:
· v IS JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ IS JOSEPHINE, a to v pracovných dňoch v čase od 8.00 h do 16.00 h. O dokončení autentifikácie je uchádzač informovaný e-mailom. 
· Nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do IS JOSEPHINE. Autentifikáciu vykoná poskytovateľ IS JOSEPHINE, a to v pracovných dňoch v čase od 8.00 h do 16.00 h. O dokončení autentifikácie je uchádzač informovaný e-mailom.
· Vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ IS JOSEPHINE, a to v pracovných dňoch v čase od 8.00 h do 16.00 h. O dokončení autentifikácie je uchádzač informovaný e-mailom.
· Vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ IS JOSEPHINE, a to v pracovných dňoch v čase od 8.00 h do 16.00 h. O dokončení autentifikácie je uchádzač informovaný e-mailom.
13.5.4. Autentifikovaný uchádzač si po prihlásení do IS JOSEPHINE v prehľade „Zoznam obstarávaní“ vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
13.5.5. Elektronická ponuka sa vloží vyplnením ponukového formulára a vložením požadovaných dokladov a dokumentov v IS JOSEPHINE umiestnenom na webovej adrese: https://josephine.proebiz.com/. Uchádzač predloží ponuku podľa týchto súťažných podkladov spolu s prílohami, ako aj všetky ostatné požadované doklady, dokumenty uvedené v oznámení o vyhlásení verejného obstarávania a v týchto súťažných podkladoch. 
13.5.6. V predloženej ponuke prostredníctvom IS JOSEPHINE musia byť pripojené požadované naskenované doklady a dokumenty (odporúčaný formát „Document to searchable PDF File“) tak, ako je uvedené v týchto súťažných podkladoch a vyplnený položkový elektronický formulár, ktorý zodpovedá návrhu na plnenie kritérií podľa vzoru uvedeného v súťažných podkladov. Návrh Zmluvy uchádzač predloží v editovateľnom formáte .doc alebo .docx ako samostatnú prílohu ponuky. Uchádzačom navrhovaná cena za plnenie požadovaného predmetu zákazky, uvedená v ponuke uchádzača, bude vyjadrená v eurách s presnosťou na dve desatinné miesta a vložená do IS JOSEPHINE v tejto štruktúre: cena bez DPH, sadzba DPH, cena s alebo bez DPH [pri vkladaní do IS JOSEPHINE označená ako „Jednotková cena (kritérium hodnotenia)“].
13.5.7. Po úspešnom nahraní ponuky do IS JOSEPHINE je uchádzačovi odoslaný notifikačný informatívny e-mail (a to na e-mailovú adresu užívateľa uchádzača, ktorý ponuku nahral).
14. [bookmark: _Toc234833963]Otváranie ponúk 
Miestom „on-line“ sprístupnenia ponúk je webová adresa:
https://josephine.proebiz.com a totožná záložka ako pri predkladaní ponúk.
15. [bookmark: _Toc234833964]Dôvernosť verejného obstarávania
Uchádzač v ponuke označí, ktoré skutočnosti považuje za dôverné. Podľa ZVO môžu byť dôvernými informáciami výhradne: obchodné tajomstvo, technické riešenia, predlohy, návody, výkresy, projektové dokumentácie, modely, spôsob výpočtu jednotkových cien.
16. [bookmark: _Toc234833965]Vyhodnotenie ponúk a lehota viazanosti ponúk
16.1. Vyhodnotenie ponúk je neverejné a vykoná ho komisia zriadená verejným obstarávateľom podľa ZVO. Vyhodnotenie kritéria Vlastnosti a schopnosti prevádzkara (k4) a Kvalita vzorového jedálneho lístka (k5) vykonajú osobitné komisie v inom zložení ako ostatné kritériá tak, aby bola zabezpečená čo najvyššia odbornosť vyhodnocovania ponúk.
16.2. Verejný obstarávateľ po vyhodnotení ponúk bezodkladne písomne oznámi všetkým dotknutým uchádzačom výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile.
16.3. Verejný obstarávateľ bude vyhodnocovať splnenie podmienok účasti a splnenie požiadaviek na predmet zákazky až po vyhodnotení ponúk na základe kritérií na vyhodnotenie ponúk.
16.4. Uchádzač je svojou ponukou viazaný do uplynutia lehoty viazanosti ponúk, pričom lehota viazanosti ponúk je do: 20.6.2027. 
17. [bookmark: _Toc234833966]Uzavretie zmluvy
17.1. Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie Zmluvy a Nájomnej zmluvy.
17.2. Verejný obstarávateľ vyžaduje, aby úspešný uchádzač k Zmluve (najneskôr v čase jej uzavretia) uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
17.3. [bookmark: _heading=h.1v1yuxt]Verejný obstarávateľ nesmie uzavrieť Zmluvu a Nájomnú zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „RPVS”) a nie sú zapísaní v RPVS a uchádzačom alebo uchádzačmi, ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do RPVS, nie sú zapísaní v RPVS a s uchádzačom, ktorý má povinnosť zapisovať sa do RPVS a jeho konečným užívateľom výhod je osoba podľa § 11 ods. 1 písm. c) ZVO, alebo ktorého subdodávateľ a subdodávateľ podľa osobitného predpisu má povinnosť zapisovať sa do RPVS a jeho konečným užívateľom výhod je osoba podľa § 11 ods. 1 písm. c).
17.4. Verejný obstarávateľ môže počas plnenia Zmluvy vyplatiť bonus za nadštandardnú kvalitu služieb vo výške 4 000 EUR bez DPH (max. 1x za pol roka). Podmienky hodnotenia, absencia zmluvných pokút a povinnosť prerozdelenia časti bonusu pracovníkom sú detailne upravené v Zmluve. Celková suma vyplatených bonusov za celú dobu trvania Zmluvy vrátane opcií (celkovo max. 6 rokov) nemôže presiahnuť sumu 48 000 EUR bez DPH. Na účely vyhodnotenia ponúk sa táto suma (48 000 EUR bez DPH) pripočíta k celkovej Cene ponuky každého uchádzača.



[bookmark: _Toc234833967]Časť B. Podmienky účasti
18. [bookmark: _heading=h.2zbgiuw][bookmark: _Toc234833968]Podmienky účasti
18.1. [bookmark: _Toc195143933][bookmark: _Toc195143934]Uchádzači sú povinní preukázať podmienky účasti stanovené verejným obstarávateľom, a to:
· podmienky účasti osobného postavenia podľa § 32 ZVO, pričom tie preukazuje podľa § 32 ods. 2, ods. 3 a ods. 7 ZVO. Vysvetlenie verejného obstarávateľa k možnostiam preukázania podmienok účasti osobného postavenia je dostupné tu,
· [bookmark: _Toc195143935]podmienky účasti finančného a ekonomického postavenia podľa § 33 ZVO ods. 1 písm. a) ZVO, pričom tie preukazuje podľa § 33 ZVO ods. 1 písm. a) ZVO,
· podmienky účasti technickej alebo odbornej spôsobilosti podľa § 34 ZVO ods. 1 písm. a), 
písm. g) a § 35 a 36 ZVO, pričom tie preukazuje podľa § 34 ZVO ods. 1 písm. a), písm. g) a § 35 a 36 ZVO.
18.2. Podmienky účasti osobného postavenia podľa § 32 ZVO: Uchádzač musí spĺňať podmienky účasti týkajúce sa osobného postavenia uvedené v § 32 ods. 1 ZVO predložením skenu originálnych dokladov alebo ich úradne osvedčených kópií:
18.2.1. výpisom z registra trestov nie starším ako tri mesiace ku dňu uplynutia lehoty na predkladanie ponúk, ktorým preukazuje, že nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe.
Ak ide o:
· fyzickú osobu za osobu, na ktorú je vydané živnostenské oprávnenie alebo iné než živnostenské oprávnenie podľa osobitných predpisov, 
· právnickú osobu za osoby, ktoré sú štatutárnymi orgánmi uchádzača a členmi štatutárnych orgánov uchádzača, členmi dozorných orgánov uchádzača a jeho prokuristami. Pri právnickej osobe je povinnosť predložiť výpis z registra trestov aj za právnickú osobu, ktorý vydáva Generálna prokuratúra SR.
18.2.2. potvrdením Sociálnej poisťovne a zdravotnej poisťovne nie starším ako tri mesiace ku dňu uplynutia lehoty na predkladanie ponúk, ktorým preukazuje, že nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike a v štáte sídla, miesta podnikania alebo obvyklého pobytu,
18.2.3. potvrdením miestne príslušného daňového úradu a miestne príslušného colného úradu nie starším ako tri mesiace ku dňu uplynutia lehoty na predkladanie ponúk, ktorým preukazuje, že nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu,
18.2.4. potvrdením príslušného súdu nie starším ako tri mesiace ku dňu uplynutia lehoty na predkladanie ponúk, ktorým preukazuje, že nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku, ktorým preukazuje, že je oprávnený dodávať tovar, ktorý zodpovedá predmetu zákazky.
18.2.5. čestným vyhlásením, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.
18.3. Uchádzač musí preukázať splnenie podmienok účasti týkajúcich sa osobného postavenia podľa § 32 ods. 1 písm. a) ZVO aj pri ďalšej osobe, ak má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania, nebola právoplatne odsúdená za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe.
18.4. Uchádzač preukáže splnenie podmienky účasti čestným vyhlásením, v ktorom uvedie zoznam takýchto osôb; ak také osoby nie sú, uchádzač túto skutočnosť uvedie v čestnom vyhlásení; na tento účel verejný obstarávateľ odporúča použiť vzor podľa príslušných súťažných podkladov. Za osobu uvedenú v predchádzajúcom bode týchto súťažných podkladov (osobu podľa § 32 ods. 7 ZVO) sa považuje osoba, ktorá má rozhodujúci vplyv na činnosť uchádzača alebo záujemcu, jeho strategické ciele alebo významné rozhodnutia prostredníctvom vlastníckeho práva, finančného podielu alebo pravidiel, ktorými sa uchádzač alebo záujemca spravuje, pričom rozhodujúcim vplyvom sa rozumie, ak iná osoba podľa § 32 odseku 7 ZVO:
· vlastní väčšinu akcií alebo väčšinový obchodný podiel u uchádzača alebo záujemcu,
· má väčšinu hlasovacích práv u uchádzača alebo záujemcu,
· má právo vymenúvať alebo odvolávať väčšinu členov štatutárneho orgánu alebo dozorného orgánu uchádzača alebo záujemcu alebo d) má právo vykonávať rozhodujúci vplyv na základe dohody uzavretej s uchádzačom alebo záujemcom alebo na základe spoločenskej zmluvy, zakladateľskej listiny alebo stanov, ak to umožňuje právo štátu, ktorými sa táto osoba riadi.
18.5. Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva doklady uvedené v tomto texte týchto súťažných podkladov alebo nevydáva ani rovnocenné doklady, možno ho nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu. Uchádzač so sídlom, miestom podnikania alebo obvyklým pobytom na území Slovenskej republiky, a ktorého údaje sú vedené v informačných systémoch verejnej správy Slovenskej republiky, nie je povinný predkladať doklad – o oprávnení dodávať tovar, poskytovať službu alebo stavebné práce, nakoľko verejný obstarávateľ použije údaje z informačných systémov verejnej správy podľa osobitného predpisu
18.6. Uchádzač môže preukázať splnenie podmienok účasti osobného postavenia podľa tohto textu platným zápisom do zoznamu hospodárskych subjektov vedeným Úradom pre verejné obstarávanie v zmysle § 152 ZVO. 
18.7. Doklady z portálu OverSi.sk [§ 32 ods. 1 písm. a) až e) ZVO)] netreba predkladať. Pri registri trestov fyzických osôb [písm. a)] však uchádzač musí do ponuky vložiť vyplnený a podpísaný formulár na poskytnutie údajov za každú osobu osobitne. 
Umiestnenie formulára na www.uvo.gov.sk:  
Záložka „Záujemca/uchádzač“ → „Registre o hospodárskych subjektoch“ → „Formuláre a žiadosti[footnoteRef:3]“ → „Poskytnutie údajov na vyžiadanie výpisu z registra trestov“. Zahraniční uchádzači, ktorých údaje sa cez OverSi nepodarí overiť, budú požiadaní o ich dodatočné predloženie. [3:  https://www.uvo.gov.sk/zaujemca-uchadzac/registre-o-hospodarskych-subjektoch/formulare-a-ziadosti] 

18.8. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne. Oprávnenie dodávať tovar preukazuje člen skupiny len vo vzťahu k tej časti predmetu zákazky, ktorú má zabezpečiť. Doklady a dokumenty, ktorými uchádzač preukazuje osobné postavenie v zmysle § 32 ZVO, vyhotovené v inom ako štátnom jazyku, t. j. nie v slovenskom jazyku, musia byť predložené v pôvodnom jazyku spolu s ich úradným prekladom do štátneho (slovenského) jazyka, okrem dokladov predložených v českom jazyku.
18.9. Verejný obstarávateľ vyžaduje, aby uchádzač v zmysle prílohy č. 4 Zmluvy v ponuke uviedol údaje o všetkých subdodávateľoch, ktorí sú mu známi. Podľa § 2 ods. 5 písm. e) ZVO je subdodávateľom hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky. Verejný obstarávateľ vyžaduje, aby navrhovaní subdodávatelia spĺňali podmienky účasti osobného postavenia a neexistovali u nich dôvody na vylúčenie podľa § 40 ods. 6 písm. a) až g) a ods. 7 a 8; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky alebo koncesie, ktorý má subdodávateľ plniť.
18.10. [bookmark: _Toc195143936]Podmienky účasti finančného a ekonomického postavenia a podmienky účasti technickej a odbornej spôsobilosti: 
18.10.1. Podmienky účasti finančného a ekonomického postavenia a podmienky účasti technickej a odbornej spôsobilosti sú verejným obstarávateľom stanovené vo Formulári ponuky (súbor: SP_Príloha č. 1_Formulár ponuky (uchádzačova ponuka).docx), z ktorého vyplýva aj spôsob ich preukazovania. 
18.10.2. Uchádzač alebo záujemca môže na preukázanie finančného a ekonomického postavenia využiť finančné zdroje inej osoby podľa podmienok upravených v ZVO.
18.10.3. Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby podľa podmienok upravených v ZVO.
18.11. Verejný obstarávateľ považuje úlohy a činnosti vykonávané prevádzkarom podľa ZVO za podstatné[footnoteRef:4] a preto požaduje, aby ich vykonávala vlastná (interná) kapacita uchádzača alebo člena skupiny dodávateľov, t. j. prevádzkarom nemôže byť subdodávateľ[footnoteRef:5]. [4:  prevádzkar je kľúčová osoba, ktorá zodpovedá za kvalitu plnenia, je nositeľom know-how poskytovateľa, integruje interný systém kvality poskytovateľa, zabezpečuje operatívu riešenia reklamácií, vykonáva riadenie a dohľad nad tímom pracovníkov. Priamo zodpovedný prevádzkar umožňuje účinnejšie riadenie rizík a dohľad nad kvalitou a operatívou poskytovaných služieb.]  [5:  podľa § 2 ods. 5 písm. e) ZVO je subdodávateľom hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky.] 

18.12. Verejný obstarávateľ odporúča uchádzačom, aby predbežne nahradili doklady na preukázanie splnenia podmienok účasti osobného postavenia, podmienok účasti finančného a ekonomického postavenia a podmienok účasti technickej alebo odbornej spôsobilosti predložením JED (Jednotný európsky dokument podľa § 39 ZVO). Vzor JED je dostupný tu. 
18.13. Verejný obstarávateľ nepripúšťa vyplnenie Globálneho údaja pre podmienky účasti v časti IV: Podmienky účasti JED-u. Ak sú požadované doklady pre verejného obstarávateľa priamo a bezodplatne prístupné v elektronických databázach, uchádzač v JED-e uvedie aj informácie potrebné na prístup do týchto elektronických databáz, najmä internetovú adresu elektronickej databázy, akékoľvek identifikačné údaje a súhlasy potrebné na prístup do týchto databáz.


[bookmark: _Toc234833969]Časť C. Kritériá na vyhodnotenie ponúk
19. [bookmark: _Toc234833970]Kritériá na hodnotenie ponúk – všeobecne 
19.1. [bookmark: _Toc182766391][bookmark: _Toc184109515]Ponuky budú hodnotené podľa ich ekonomickej výhodnosti na základe najlepšieho pomeru ceny a kvality.
19.2. Spôsob uplatnenia kritérií: Zaužívaný postup pri tomto spôsobe hodnotenia obvykle býva ten, že ponuková cena uchádzača sa prevedie na body, ku ktorým sa následne pripočítajú body za kvalitatívne necenové kritériá. V tomto prípade sa môže stať, že úspešným uchádzačom sa nestane uchádzač s najnižšou ponukovou cenou, pretože v súčte bodov za všetky kritériá nedosiahne najvyšší výsledný počet bodov. 
19.3. V tejto súťaži verejný obstarávateľ zvolil na prvý pohľad odlišný spôsob, ale matematicky totožný postup. Cena a ostatné kritériá sa neprepočítavajú na body, ale na eurá. Tzn., že verejný obstarávateľ aj kvalitatívne kritériá vyjadruje finančne. Vo výsledku tak ponuka každého uchádzača bude mať dve rôzne ceny a to: 
19.3.1. Cenu ponuky (EUR bez DPH) (k1) – cena, ktorú uchádzač predloží vo svojej ponuke podľa Prílohy č. 2 súťažných podkladov, ktorá je nemenná a vychádza z kalkulácie – súčtu všetkých cenových položiek za poskytovanie služieb, ktorého výsledkom je celková cena za predmet zákazky; táto cena sa v prípade úspešného uchádzača stane aj zmluvnou cenou. Cena ponuky musí zahŕňať všetky náklady, ktoré s plnením predmetu zákazky súvisia.
19.3.2. Cenu pre účely vyhodnotenia ponúk – táto cena je cenou abstraktnou a určuje sa nasledovne: 
a) Uchádzačovi sa od jeho Ceny ponuky (k1) odpočíta vzorcom presne určená bonusová suma, ktorú môže dostať na základe vyhodnotenia kritéria k2 až kritéria k6. 
b) Ak uchádzač neponúkne v rámci kritéria k2 a k3 Odborné skúsenosti prevádzkara a šéfkuchára žiadne odborné skúsenosti týchto osôb, jeho cena pre účely vyhodnotenia ponúk nebude v rámci hodnotenia kritéria k2 a k3 znížená, a teda uchádzač nebude zvýhodnený. 
c) Ak sa uchádzačom určená osoba na pozíciu prevádzkara nezúčastní pohovoru v rámci hodnotenia kvalitatívneho kritéria k4 Vlastnosti a schopnosti prevádzkara, jeho cena pre účely vyhodnotenia ponúk nebude znížená o bonusovú sumu viazanú pre kritérium k4 Vlastnosti a schopnosti prevádzkara.
d) Uchádzač je v rámci ponuky povinný predložiť vzorový jedálny lístok, nakoľko ide o požiadavku na predmet zákazky. Vzorový jedálny lístok bude v rozsahu prvých 8 pracovných týždňov (40 pracovných dní) plnením predmetu zákazky a taktiež bude plnením predmetu zákazky aj následne, a to v závislosti od dohody so stravovacou komisiou verejného obstarávateľa. Verejný obstarávateľ upozorňuje uchádzača, že Vzorový jedálny lístok musí rešpektovať všetky požiadavky na predmet zákazky uvedené v opise predmetu zákazky a zároveň musí rešpektovať aj percentuálny podiel biopotravín, ktorý uchádzač ponúkne v kritériu k6 (% biopotravín). Uchádzač môže predložiť vzorový jedálny lístok vyplnením vzorového formulára v prílohe č. 3 k Formulára ponuky, alebo v jeho vlastnej forme, avšak s povinnosťou dodržania všetkých obsahových náležitostí uvedených v tejto prílohe Formulára ponuky.
e) Ak uchádzač v rámci kritéria k6 % biopotravín nad požadované minimum 5 % neposkytne, resp. neponúkne navyše % biopotravín nad verejným obstarávateľom určené minimum (5 %), jeho cena pre účely vyhodnotenia ponúk nebude znížená o bonusovú sumu viazanú pre kritérium k6.
19.3.3. Cena pre účely vyhodnotenia ponúk nemení Cenu ponuky uchádzača a slúži iba pre účely vyhodnotenia ponúk a k určeniu úspešného uchádzača. V konečnom dôsledku (rovnako ako pri bodovom hodnotení) sa tak uchádzač s najnižšou Cenou 
ponuky nemusí stať úspešným uchádzačom, ak kvôli horšiemu plneniu kvalitatívneho kritéria k2 Odborné skúsenosti prevádzkara, kvalitatívneho kritéria k3 Odborné skúsenosti šéfkuchára, kvalitatívneho kritéria k4 Vlastnosti a schopnosti prevádzkara (pohovor), kvalitatívneho kritéria k5 Kvalita vzorového jedálneho lístka a kvalitatívneho kritéria k6 % biopotravín nad požadované minimum 5 % dosiahne vo vyhodnotení ponúk vyššiu Cenu ako uchádzač, ktorý má síce vyššiu Cenu ponuky, ale lepšie hodnoty kritéria k2 až kritéria k6. Zjednodušene, toto nastavenie umožní aj uchádzačovi s vyššou Cenou ponuky stať sa úspešným. 
19.4. Ide o tzv. „vzájomne nezávislé“ a transparentné hodnotenie ponúk, čo znamená, že každý uchádzač môže predpokladane poznať svoju Cenu ponuky aj Cenu pre účely vyhodnotenia ponúk už v čase, keď pripravuje svoju ponuku a tieto ceny žiadnym spôsobom nezávisia od ponúk iných uchádzačov.
19.5. Úspešným uchádzačom po vyhodnotení ponúk na základe kritérií sa stane uchádzač, ktorého Cena pre účely vyhodnotenia ponúk, matematicky zaokrúhlená na dve desatinné miesta je najnižšia.
20. [bookmark: _Toc234833971]k1 Cena ponuky
20.1. Do hodnotenia vstupuje celková cena za predmet zákazky v eurách bez DPH uvedená v ponuke uchádzača, ktorá je výsledkom vyplnenia všetkých položiek Ceny ponuky uchádzačom, v zmysle Prílohy – Cena ponuky uvedenej ako príloha č. 2 súťažných podkladov.
20.2. Ceny ponuky musia byť vyjadrené v eurách zaokrúhlené podľa matematických pravidiel maximálne na dve desatinné miesta.
20.3. Cena ponuky sa bude otvárať resp. sprístupňovať členom komisie až po ukončení hodnotenia kvalitatívnych kritérií k2 až k6.
21. [bookmark: _Toc234833972]k2 Odborné skúsenosti prevádzkara 
21.1. V rámci tohto kritéria bude verejný obstarávateľ hodnotiť počet rokov praxe (nad rámec odbornej skúsenosti, ktorou sa preukazovala podmienka účasti) pre osoby v role prevádzkara, ktorou uchádzač preukazoval podmienky účasti podľa § 34 ods. 1 písm. g) ZVO. 
21.2. V tomto kritériu (k2) bude verejný obstarávateľ oceňovať počet rokov praxe prevádzkara v zariadeniach hromadného/závodného stravovania/jedálňach – s kapacitou kuchyne a jedálne minimálne 450 stravníkov denne – určených najmä pre zamestnancov odberateľa (verejný obstarávateľ vzhľadom na odlišný charakter nebude akceptovať skúsenosti uchádzačov v reštauračných prevádzkach, stánkový predaj, bufetový predaj alebo inú formu poskytovania stravy, ktorá sa svojim charakterom líši od predmetu tejto zákazky), v rámci ktorej prevádzkar viedol tím pracovníkov v minimálnom počte 7 osôb. Verejný obstarávateľ maximálne ocení 4 roky nad rámec minimálneho obdobia určeného v podmienkach účasti. Prevádzkar mohol tieto skúsenosti získať v rámci jednej, ale aj viacerých prevádzok v období predchádzajúcich siedmich (7) rokov (počítané od vyhlásenia verejného obstarávania), avšak verejný obstarávateľ bude v rámci tohto kritéria vyhodnocovať a oceňovať iba počet ukončených rokov (bezprostredne po sebe nasledujúcich ukončených 12 mesiacov) v jednej konkrétnej prevádzke (t. j. 1, 2, 3 alebo 4 roky praxe navyše oproti minimu určenému v podmienkach účasti). To znamená, že v rámci 1 roka praxe bude uznaná prevádzkarovi prax iba v 1 prevádzke, s výnimkou situácie, ak by šlo v priebehu 1 roka o viacero prevádzok toho istého hospodárskeho subjektu. Prekrývajúce sa obdobia pri viacnásobnej praxi teda nebudú brané do úvahy. Rozhodnou bude dĺžka praxe vypočítaná podľa vyššie uvedeného ku dňu podania ponuky.
21.3. Prevádzkar uchádzača bude vo svojej pozícii v tejto zákazke vykonávať riadenie tímu pracovníkov, ktorí budú poskytovať služby predmetu zákazky pre verejného obstarávateľa a zabezpečovať komunikáciu s verejným obstarávateľom. 
21.4. Za toto kritérium môže byť uchádzačovi odpočítaná z ceny ponuky suma v maximálnej hodnote 3 % PHZ tejto zákazky, t. j. 248 460 EUR bez DPH, a to v závislosti od počtu rokov odbornej praxe osoby prevádzkara (viď tabuľka v bode 21.6.)
21.5. Uchádzač preukazuje odbornú praktickú skúsenosť prevádzkara takto:
21.5.1. uchádzač vyplní údaj o počte rokov praxe nad rámec určený v podmienkach účasti ako sumár za všetky odborné skúsenosti prevádzkara (max. 4) v prílohe č. 1 súťažných podkladov „Formulár ponuky“ a súčasne predloží odporúčaný Formulár na preukázanie osobnej praktickej skúsenosti, ktorý tvorí Prílohu č. 1 Formulára ponuky, 
a to v počte, ktorý prislúcha počtu osobných praktických skúseností prevádzkara,
21.5.2. hodnotenie k2 uchádzača bude uskutočnené na základe dokladov a podkladov poskytnutých uchádzačom v ponuke; avšak verejný obstarávateľ si vyhradzuje právo si skutočnosti uvedené uchádzačom overiť u odberateľa služieb. V prípade rozporu medzi informáciami uvedenými uchádzačom a odberateľom služieb je dôkazné bremeno na uchádzačovi, ktorý musí skúsenosť riadne preukázať, aby mu táto mohla byť v k2 zohľadnená. V prípade, že uchádzač dôkazné bremeno neunesie, tak mu nebude za danú (spornú) skúsenosť prevádzkara odpočítaná žiadna bonusová suma; 
21.5.3. v prípade, že uchádzač neuvedie všetky informácie podľa bodu 21.2., ktoré slúžia na preukázanie odbornej praktickej skúsenosti prevádzkara, tak mu nebude za danú skúsenosť prevádzkara odpočítaná žiadna bonusová suma; prípadné vysvetlenie ponuky je možné akceptovať len vtedy, ak ním nedôjde k zmene ponuky.
21.5.4. odborná praktická skúsenosť prevádzkara, ktorou preukazoval uchádzač splnenie podmienky účasti podľa § 34 ods. 1 písm. g) ZVO môže byť použitá pre hodnotenie kritéria k2 iba v rozsahu nad rámec určeného minima v podmienke účasti.

21.6. Hodnotenie kritéria k2 Odborné skúsenosti prevádzkara (výška sumy odpočítavaná od ceny ponuky uchádzača):

	Počet rokov praxe (RP)
	Bonusové sumy 

	1
	62 115 EUR

	2
	124 230 EUR

	3
	186 345 EUR

	4
	248 460 EUR



Uchádzačovi bude na účely hodnotenia ponúk odpočítaná od jeho Ceny ponuky (k1) suma podľa nasledujúceho vzorca:
k2= BS*RP

	k2
	Suma, ktorá bude odpočítaná z Ceny ponuky na účely hodnotenia ponúk

	RP
	Počet preukázaných rokov praxe prevádzkara

	BS
	Bonusová suma za jeden rok praxe (62 115 EUR bez DPH)



22. [bookmark: _Toc234833973]k3 Odborné skúsenosti šéfkuchára
22.1. V rámci tohto kritéria bude verejný obstarávateľ hodnotiť počet rokov odborných praktických skúseností (nad rámec odbornej skúsenosti, ktorou sa preukazovala podmienka účasti) pre osobu v role šéfkuchára, ktorou uchádzač preukazoval podmienky účasti podľa § 34 ods. 1 písm. g) ZVO. 
22.2. V tomto kritériu (k3) bude verejný obstarávateľ oceňovať počet rokov praxe šéfkuchára v zariadeniach hromadného/závodného stravovania/jedálňach – s kapacitou kuchyne a jedálne minimálne 450 stravníkov denne – určených najmä pre zamestnancov odberateľa (verejný obstarávateľ vzhľadom na odlišný charakter nebude akceptovať skúsenosti uchádzačov v reštauračných prevádzkach, stánkový predaj, bufetový predaj alebo inú formu poskytovania stravy, ktorá sa svojim charakterom líši od predmetu tejto zákazky), v rámci ktorej šéfkuchár viedol tím pracovníkov v minimálnom počte 7 osôb. Odborná praktická skúsenosť bola nadobudnutá vo vyššie špecifikovanom type prevádzky a zároveň v tejto prevádzke bolo podávané aj menu typu Business minútky v zmysle opisu predmetu tejto zákazky (rovnakého alebo obdobného charakteru), za ktoré šéfkuchár zodpovedal. Verejný obstarávateľ maximálne ocení 4 roky nad rámec minimálneho obdobia určeného v podmienkach účasti. Šéfkuchár mohol tieto skúsenosti získať v rámci jednej, ale aj viacerých prevádzok v období predchádzajúcich siedmich (7) rokov (počítané od vyhlásenia verejného obstarávania), avšak verejný obstarávateľ bude v rámci tohto kritéria vyhodnocovať a oceňovať iba počet ukončených rokov (bezprostredne po sebe nasledujúcich ukončených 12 mesiacov) v jednej konkrétnej prevádzke (t. j. 1, 2, 3 alebo 4 roky praxe navyše oproti minimu určenému v podmienkach účasti). To znamená, že v rámci 1 roka praxe bude uznaná šéfkuchárovi prax iba v 1 prevádzke, s výnimkou situácie, ak by šlo v priebehu 1 roka o viacero prevádzok toho istého hospodárskeho subjektu. Prekrývajúce sa obdobia pri viacnásobnej praxi teda nebudú brané do úvahy. Rozhodnou bude dĺžka praxe vypočítaná podľa vyššie uvedeného ku dňu podania ponuky. 
22.3. Šéfkuchár uchádzača bude vo svojej pozícii v tejto zákazke vykonávať riadenie tímu pracovníkov kuchyne a jedálne, ktorí budú poskytovať služby predmetu zákazky pre verejného obstarávateľa. 
22.4. Za toto kritérium môže byť uchádzačovi odpočítaná z ceny ponuky suma v maximálnej hodnote 3 % PHZ tejto zákazky, t. j. 248 460 EUR bez DPH, a to v závislosti od počtu rokov odbornej praxe osoby šéfkuchára (viď tabuľka v bode 22.6.)
22.5. Uchádzač preukazuje osobnú praktickú skúsenosť šéfkuchára takto:
22.5.1. uchádzač vyplní údaj o počte rokov praxe nad rámec určený v podmienkach účasti ako sumár za všetky odborné skúsenosti šéfkuchára (max. 4) v prílohe č. 1 súťažných podkladov „Formulár ponuky“ a súčasne predloží odporúčaný Formulár na preukázanie osobnej praktickej skúsenosti, ktorý tvorí Prílohu č. 1 Formulára ponuky, a to v počte, ktorý prislúcha počtu osobných praktických skúseností šéfkuchára,
22.5.2. hodnotenie k3 uchádzača bude uskutočnené na základe dokladov a podkladov poskytnutých uchádzačom v ponuke; avšak verejný obstarávateľ si vyhradzuje právo si skutočnosti uvedené uchádzačom overiť u odberateľa služieb. V prípade rozporu medzi informáciami uvedenými uchádzačom a odberateľom služieb je dôkazné bremeno na uchádzačovi, ktorý musí skúsenosť riadne preukázať, aby mu táto mohla byť v k3 zohľadnená. V prípade, že uchádzač dôkazné bremeno neunesie, tak mu nebude za danú (spornú) skúsenosť šéfkuchára odpočítaná žiadna bonusová suma; 
22.5.3. v prípade, že uchádzač neuvedie všetky informácie podľa bodu 22.2., ktoré slúžia na preukázanie odbornej praktickej skúsenosti šéfkuchára, tak mu nebude za danú skúsenosť šéfkuchára odpočítaná žiadna bonusová suma; prípadné vysvetlenie ponuky je možné akceptovať len vtedy, ak ním nedôjde k zmene ponuky;
22.5.4. odborná praktická skúsenosť šéfkuchára, ktorou preukazoval uchádzač splnenie podmienky účasti podľa § 34 ods. 1 písm. g) ZVO môže byť použitá pre hodnotenie kritéria k3 iba v rozsahu nad rámec určeného minima v podmienke účasti.

22.6. Hodnotenie kritéria k3 Odborné skúsenosti šéfkuchára (výška sumy odpočítavaná od ceny ponuky uchádzača):

	Počet rokov praxe (RP)
	Bonusové sumy 

	1
	[bookmark: _Hlk216192241]62 115 EUR

	2
	124 230 EUR

	3
	186 345 EUR

	4
	248 460 EUR



Uchádzačovi bude na účely hodnotenia ponúk od jeho Ceny ponuky odpočítaná suma podľa nasledujúceho vzorca:

k3= BS*RP

	K3
	Suma, ktorá bude odpočítaná z Ceny ponuky na účely hodnotenia ponúk

	RP
	Počet preukázaných rokov praxe šéfkuchára

	BS
	Bonusová suma za jeden rok praxe (62 115 EUR bez DPH)



23. [bookmark: _Toc234833974]k4 Vlastnosti a schopnosti prevádzkara
23.1. Za toto kritérium môže byť uchádzačovi odpočítaná z ceny ponuky suma v maximálnej hodnote 3 % PHZ tejto zákazky, t. j. 248 460 EUR bez DPH, a to v závislosti od hodnotenia osoby prevádzkara v osobnom pohovore (viď tabuľka v bode 23.16.).
23.2. Uchádzač vyplní údaje o prevádzkarovi v prílohe č. 1 súťažných podkladov „Formulár ponuky“. 
23.3. Verejný obstarávateľ v rámci kritéria k4 Vlastnosti a schopnosti prevádzkara hodnotí prevádzkara uchádzača na základe osobného pohovoru s osobou, ktorou uchádzač preukazoval podmienky účasti podľa § 34 ods. 1 písm. g) ZVO a odborné praktické skúsenosti prevádzkara (k2).
23.4. Cieľom osobného pohovoru je overiť, či prevádzkar:
· má ucelený prehľad o predmete zákazky a jej cieľoch,
· je si vedomý rizík spojených s jej plnením,
· spĺňa osobnostné predpoklady, vlastnosti a schopnosti nevyhnutné na riadny výkon činnosti vo vzťahu k predmetu zákazky a jej cieľom. 
23.5. Otázky budú pre všetkých uchádzačmi nominovaných prevádzkarov rovnaké.
23.6. Otázky budú z týchto okruhov tém:
· osobitosti predmetu zákazky vzhľadom na stanovené ciele verejného obstarávateľa a osobitnosti predmetu zákazky, ktoré vníma prevádzkar a na ktoré je potrebné sa zamerať,
· rámcový popis postupu plnenia predmetu zákazky,
· stanovené ciele prevádzkara, ktoré plnením predmetu zákazky sleduje,
· vnímanie osobnej zodpovednosti prevádzkara za kvalitu plnenia, predmetu zákazky dodávateľom a možnosti prevádzkara kvalitu plnenia ovplyvniť, 
· priebežná kontrola a hodnotenie plnenia tak, aby bolo riadne a včas,
· motivácia prevádzkara vo vzťahu k predmetu zákazky a základný popis zapojenia zamestnancov/pracovníkov na plnení predmetu zákazky (vrátane vyťaženosti vo vzťahu k iným zákazkám počas doby plnenia).
23.7. Konkrétne otázky sa prevádzkar dozvie až v priebehu pohovoru.
23.8. Predmetom pohovoru nie sú technické detaily predmetu verejného obstarávania ani ponuky uchádzača.
23.9. Prevádzkar bude pozvaný na pohovor minimálne 5 pracovných dní vopred prostredníctvom IS JOSEPHINE.
23.10. Z rozhovoru s prevádzkarom bude vytvorený audiovizuálny záznam; s čím uchádzač a ním nominovaná osoba na pozíciu prevádzkara predložením ponuky súhlasia.
23.11. Verejný obstarávateľ predpokladá, že dĺžka pohovoru ku každému prevádzkarovi nepresiahne 30 minút.
23.12. Pohovor sa vedie v slovenskom jazyku.
23.13. [bookmark: _Hlk216193718]Úroveň hodnotenia, ktorú je možné za k4 Vlastnosti a schopnosti prevádzkara dosiahnuť, a spôsob jej dosiahnutia, je zaznamenávaný a daný Hodnotiacim záznamom o posúdení Vlastností a schopností prevádzkara, ktorý budú vypĺňať členovia osobitnej komisie verejného obstarávateľa.
23.14. Spôsob hodnotenia Vlastností a schopností prevádzkara je upravený v Prílohe č. 2 Formulára ponuky; ktorú vypĺňa verejný obstarávateľ (uchádzač tento formulár nevypĺňa a nezasahuje do neho, pričom pre uchádzačov slúži len na zvýšenie informovanosti a dodržanie princípu transparentnosti v súvislosti s vyhodnocovaním tohto kritéria).
23.15. Prevádzkar sa môže pred dátumom pohovoru ospravedlniť z neúčasti na pohovore. V takom prípade verejný obstarávateľ informuje uchádzača o náhradnom termíne. Ak sa prevádzkar uchádzača nezúčastní pohovoru ani v náhradnom termíne, alebo na osobnom pohovore dosiahne úroveň 1, tak sa uchádzačovi neodpočíta za kritérium k4 žiadna bonusová suma z jeho Ceny ponuky.
23.16. Hodnotenie kritéria k4 Vlastnosti a schopnosti prevádzkara (výška sumy odpočítavaná od ceny ponuky): 

	Bonusové sumy
	Hodnota úrovne 
	Odôvodnenie 

	248 460 EUR bez DPH
	5
	Prevádzkar preukázal, že:
hodnotené individuálne schopnosti a vlastnosti má na vynikajúcej úrovni. Z obsahu osobného pohovoru vyplynulo, že komunikoval jasne, vecne a zrozumiteľne, bez nadbytočných detailov, jeho prejav bol štruktúrovaný, presvedčivý a dôveryhodný. Zároveň preukázal vysoko efektívny prístup k riešeniu krízových situácií, proaktívny prístup k identifikácii rizík, predchádzaniu problémom a návrhu praktických riešení, ako aj porozumenie špecifikám predmetu zákazky a schopnosť zohľadniť potreby verejného obstarávateľa, prevádzky a koncových užívateľov.

	124 230 EUR bez DPH
	3
	Prevádzkar preukázal, že:
hodnotené individuálne schopnosti a vlastnosti má na primeranej úrovni. Z obsahu osobného pohovoru vyplynulo, že niektoré hodnotené schopnosti a vlastnosti neboli preukázané excelentným spôsobom, ale boli na vyššej ako bazálnej úrovni, a to najmä vo vzťahu k jasnej, vecnej a zrozumiteľnej komunikácii, štruktúrovanému, presvedčivému a dôveryhodnému prejavu, efektívnemu riešeniu krízových situácií, proaktívnej identifikácii rizík a návrhu praktických riešení alebo porozumeniu špecifikám predmetu zákazky a potrebám verejného obstarávateľa, prevádzky a koncových užívateľov. 

	0 Eur bez DPH
	1
	Prevádzkar preukázal, že:
hodnotené individuálne schopnosti a vlastnosti má v rozsahu potrebnom na riadne plnenie predmetu zákazky na základnej úrovni. Z obsahu osobného pohovoru vyplynula len bazálna úroveň pri jasnej, vecnej a zrozumiteľnej komunikácii, pri štruktúrovanom, presvedčivom a dôveryhodnom prejave, pri efektívnom prístupe k riešeniu krízových situácií, pri proaktívnej identifikácii rizík, predchádzaní problémom a návrhu praktických riešení alebo pri porozumení špecifikám predmetu zákazky a zohľadnení potrieb verejného obstarávateľa, prevádzky a koncových užívateľov.



23.17. Kritérium vyhodnocuje osobitná odborná komisia zložená z odborníka (odborníkov) z oblasti psychológie a odborných zástupcov vecného gestora verejného obstarávateľa, ktorí budú s prevádzkarom v čase plnenia Zmluvy spolupracovať/komunikovať.
23.18. [bookmark: _Hlk216265311]Osobitná komisia vyhodnotí úroveň vlastností a schopností prevádzkara a vyhodnotenú úroveň zdôvodní. Komisia vyhodnotí a priradí úroveň vlastností a schopností prevádzkara ako celok na základe konsenzu. V prípade, že nedôjde ku konsenzu, komisia urči úroveň 3. 
23.19. Uchádzačovi bude na účely hodnotenia ponúk odpočítaná od jeho Ceny ponuky suma podľa nasledujúceho vzorca:



	k4
	Suma, ktorá bude odpočítaná z Ceny ponuky na účely hodnotenia ponúk

	HU
	bonusová suma priradená hodnote úrovne vlastností a schopností prevádzkara



24. [bookmark: _Toc234833975]k5 Kvalita vzorového jedálneho lístka
24.1. Kvalita vzorového jedálneho lístka na obdobie 8 pracovných týždňov (40 pracovných dní).
24.2. Účelom (cieľom) kritéria k5 je posúdiť odbornú úroveň, výživovú vyváženosť, pestrosť a technologickú vhodnosť jedál, ktoré uchádzač navrhuje pre poskytovanie stravovacích služieb. Hodnotí sa vzorový jedálny lístok predložený uchádzačom, pozostávajúci z 8 pracovných týždňov (40 pracovných dní), každý týždeň z 5 pracovných dní (pondelok až piatok) a každý deň z troch menu (A, B, C v zmysle opisu predmetu zákazky, ktorý tvorí prílohu č. 1 k Zmluve). 
24.3. [bookmark: _Hlk216182659]Uchádzač na tento účel vyplní vzorový formulár uvedený v Prílohe č. 3 Formulára ponuky alebo v ponuke predloží vzorový jedálny lístok vo vlastnej forme, za predpokladu, že tento bude obsahovať všetky obsahové náležitosti uvedené vo vzorovom formulári. Uchádzačom predložený vzorový jedálny lístok musí zohľadňovať požiadavky uvedené v opise predmetu zákazky, ako aj % biopotravín navyše ponúknuté uchádzačom v k6. Vzorový jedálny lístok musí byť zostavený tak, aby z neho bolo zrejmé, že deklarovaný podiel biopotravín je realizovateľný. Jedlá obsahujúce biopotraviny uchádzač označí vo vzorovom jedálnom lístku hviezdičkou (*). 
24.4. Kritérium vyhodnocuje osobitná odborná komisia zložená minimálne z výživového poradcu a ďalších odborníkov vecného gestora verejného obstarávateľa.
24.5. Za toto kritérium môže byť uchádzačovi odpočítaná z ceny ponuky suma v maximálnej hodnote 3 % PHZ tejto zákazky, t. j. 248 460 EUR bez DPH, a to v závislosti od hodnotenia vzorového jedálneho lístka osobitnou komisiou (viď tabuľka v bode 24.8.). 
24.6. Komisia hodnotí vzorový jedálny lístok podľa štyroch podkritérií:
24.6.1. Odborná úroveň a pridaná výživová hodnota jedálneho lístka nad rámec 	minimálnych 	požiadaviek: 
Hodnotí sa celková odborná úroveň zostavenia jedálneho lístka nad rámec minimálnych požiadaviek verejného obstarávateľa, najmä využívanie kvalitných zdrojov bielkovín, rozmanitosť rastlinných zdrojov bielkovín, zaradenie výživovo hodnotných surovín (strukoviny, fermentované výrobky, celozrnné obilniny, orechy, semená), kvalita kombinácií jednotlivých jedál a schopnosť vytvárať plnohodnotné mäsité aj bezmäsité alternatívy.
24.6.2. Rozmanitosť surovín, gastronomických konceptov a technologických postupov:
Hodnotí sa pestrosť použitých surovín, príloh, druhov mäsa, zeleniny, polievok, rastlinných jedál, gastronomických konceptov a technologických postupov. Posudzuje sa aj miera opakovania jedál, príloh a základných surovín obdobného charakteru.
24.6.3. Modernosť, atraktivita a inovatívnosť ponuky:
Hodnotí sa schopnosť uchádzača pripraviť modernú a atraktívnu ponuku zodpovedajúcu súčasným trendom v hromadnom stravovaní, pri zachovaní realizovateľnosti v podmienkach verejného obstarávateľa. Posudzuje sa využívanie moderných gastronomických konceptov, kreatívna práca so sezónnymi surovinami, prirodzené zaraďovanie zdravších alternatív, moderných rastlinných jedál a schopnosť osloviť široké spektrum zamestnancov.
Medzi príklady riešení, ktorými uchádzač môže preukázať znaky kvality, môžu patriť aj rastlinné jedlá, sezónne jedlá, jedlá inšpirované rôznymi regionálnymi kuchyňami (stredomorské alebo ázijské koncepty) alebo moderné kombinácie chutí a surovín.
24.6.4. Konzistentnosť a logika zostavenia jedálneho lístka:
Hodnotí sa celková koncepčnosť jedálneho lístka, logické rozloženie jedál počas týždňa, vhodné striedanie druhov mäsa, príloh, technologických postupov a primerané striedanie ľahších a sýtejších jedál. Posudzuje sa, či jedálny lístok pôsobí ako premyslený a systematicky zostavený koncept alebo len ako náhodný súbor jednotlivých jedál. Za nadštandard možno považovať premyslené striedanie tradičných a moderných jedál, vhodné rozloženie jedál počas pracovného týždňa a minimalizáciu zbytočného opakovania podobných jedál.
24.7. Verejný obstarávateľ uvádza, že v prípade, že sa vzorový jedálny lístok v priebehu plnenia predmetu zákazky bude opakovane používať alebo sa prvýkrát použije v čase, ktorý predpokladá iné sezónne suroviny, umožní uchádzačovi/dodávateľovi nahradiť sezónne suroviny inými sezónnymi surovinami v závislosti od ročného obdobia. 

24.8. k5 Kvalita vzorového jedálneho lístka (výška sumy odpočítavaná od ceny ponuky): 

	Bonusové sumy
	Hodnota úrovne
	Odôvodnenie

	248 460 EUR bez DPH
	5
	Nadštandardná úroveň 
Vzorový jedálny lístok presahuje požiadavky verejného obstarávateľa na vysokej odbornej úrovni. Preukazuje nadštandardnú výživovú kvalitu, pestrosť, modernosť, kreativitu, konzistentnosť a logiku.

	124 230 EUR bez DPH
	3
	Priemerná úroveň 
Vzorový jedálny lístok spĺňa požiadavky verejného obstarávateľa a v niektorých prvkoch ich prevyšuje avšak ako celok nevykazuje nadštandardnú výživovú kvalitu, pestrosť, modernosť, kreativitu, konzistentnosť a logiku.

	0 EUR bez DPH
	1
	Základná/minimálna úroveň 
Vzorový jedálny lístok spĺňa základné požiadavky určené verejným obstarávateľom, avšak nepreukazuje nadštandardnú úroveň vo výživovej kvalite, pestrosti, modernosti, kreativite, konzistentnosti a logike.




24.9. V prípade, že predložený vzorový jedálny lístok nebude spĺňať verejným obstarávateľom základné požiadavky uvedené v opise predmetu zákazky, bude uchádzač z postupu verejného obstarávania vylúčený z dôvodu nesplnenia požiadaviek na predmet zákazky; prípadné vysvetlenie ponuky je možné akceptovať len vtedy, ak ním nedôjde k zmene ponuky. 
24.10. Spôsob hodnotenia Vzorového jedálneho lístka je upravený v Prílohe č. 4 Formulára ponuky, ktorý vypĺňa verejný obstarávateľ (uchádzač tento formulár nevypĺňa a nezasahuje do neho, pričom pre uchádzačov slúži len na zvýšenie informovanosti a dodržanie princípu transparentnosti v súvislosti s vyhodnocovaním tohto kritéria).
24.11. Komisia vyhodnotí kvalitu a úroveň vzorového jedálneho lístka a vyhodnotenú úroveň zdôvodní. Komisia vyhodnotí a priradí úroveň vzorového jedálneho lístka na základe konsenzu. V prípade, že nedôjde ku konsenzu, určí, že nadpriemerná úroveň vzorového jedálneho lístka nebola preukázaná (hodnota 3).
25. [bookmark: _Toc234833976]k6 % biopotravín nad požadované minimum 5 %
25.1. Kritérium k6 sa vzťahuje výlučne na ponuku obedových jedál (nie občerstvenia a bufetu). 
25.2. Do výpočtu sa započítavajú biopotraviny v zmysle opisu predmetu zákazky, časť c) Podiel biopotravín. 
25.3. V rámci tohto kritéria bude hodnotený percentuálny podiel biopotravín (v % z celkového finančného objemu potravín) uvedený v ponuke uchádzača, tento podiel uvedie uchádzač v prílohe č. 5 Formulára ponuky ako podiel v % zaokrúhlený na celé čísla celkového finančného objemu potravín v štvrťroku, pričom uvedené bude preukazovať v priebehu plnenia spôsobom uvedenom v zmluve. Verejný obstarávateľ bude vyhodnocovať max. ďalších + 5 % navyše biopotravín k určenému minimu 5 % v opise predmetu zákazky. 
25.4. Za toto kritérium môže byť uchádzačovi odpočítaná z ceny ponuky suma v maximálnej hodnote 3 % PHZ tejto zákazky, t. j. 248 460 EUR bez DPH, a to v závislosti od počtu % navyše k určenému minimu 5 % v opise predmetu zákazky. Viď tabuľka v bode 25.5.
25.5. Hodnotenie kritéria k6 % biopotravín: 
	Bonusové sumy % navyše k minimu 5 % v opise predmetu zákazky 
5 %
	248 460 EUR bez DPH	
(uchádzač sa teda zaväzuje k používaniu celkovo 10 % biopotravín pri plnení predmetu zákazky)

	Bonusové sumy % navyše k minimu 5 % v opise predmetu zákazky
4 %
	198 768 EUR bez DPH	
(uchádzač sa teda zaväzuje k používaniu celkovo 9 % biopotravín pri plnení predmetu zákazky)

	Bonusové sumy % navyše k minimu 5 % v opise predmetu zákazky
3 %

	149 076 EUR bez DPH
(uchádzač sa teda zaväzuje k používaniu celkovo 8 % biopotravín pri plnení predmetu zákazky)


	Bonusové sumy % navyše k minimu 5 % v opise predmetu zákazky
2 %
	99 384 EUR bez DPH 
(uchádzač sa teda zaväzuje k používaniu celkovo 7 % biopotravín pri plnení predmetu zákazky)


	Bonusové sumy % navyše k minimu 5 % v opise predmetu zákazky
1 %
	49 692 EUR bez DPH
(uchádzač sa teda zaväzuje k používaniu celkovo 6 % biopotravín pri plnení predmetu zákazky)




	
	
	




11.1 
	
	
	



4

26. [bookmark: _Toc234833977][bookmark: _Toc195143940]Postup pri hodnotení ponúk
26.1. [bookmark: _Toc195143941][bookmark: _Toc211279485]Uchádzač predkladá ponuku ako Cenu ponuky (k1) oddelene od ostatných častí ponuky. 
26.2. [bookmark: _Toc211279486]Ostatné časti ponuky – Formulár ponuky uchádzač vypracuje a predloží spoločne kvôli hodnoteniu kvalitatívnych kritérií k2 až k6. 
26.3. Komisia najprv vyhodnotí kritériá k2 až k6 tým, že určí na základe určeného vzorca celkovú bonusovú sumu, ktorá bude odpočítaná z Ceny ponuky uchádzača. Následne sa prostredníctvom IS JOSEPHINE otvoria cenové časti ponuky – Ceny ponuky. Určenú celkovú bonusovú sumu za kritéria k2 až k6 odpočíta z Ceny ponuky uchádzača, čím sa stanoví Cena pre účely vyhodnotenia ponúk.
26.4. Cenu pre účely vyhodnotenia ponúk určí komisia na vyhodnotenie ponúk pre každú ponuku a stanoví poradie uchádzačov tak, že najúspešnejšou ponukou sa stane tá ponuka, ktorá má najnižšiu Cenu pre účely vyhodnotenia ponúk a tým je ekonomicky najvýhodnejšou ponukou.
26.5. [bookmark: _Toc195143952][bookmark: _Toc211279488][bookmark: _Toc211499072][bookmark: _Toc211514944][bookmark: _Toc213023264][bookmark: _Toc214310738]Následne komisia vyhodnotí splnenie podmienok účasti, požiadaviek na predmet zákazky, zábezpeky a ostatných náležitostí ponuky u uchádzača, ktorý sa na základe vyhodnotenia kritérií umiestnil na priebežnom prvom mieste v poradí. 
26.6. [bookmark: _Toc195143953][bookmark: _Toc211279489][bookmark: _Toc211499073][bookmark: _Toc211514945][bookmark: _Toc213023265][bookmark: _Toc214310739]Rozhodné kritérium v prípade rovnosti ponúk sa uplatní vtedy, ak sa po vyhodnotení ponúk na základe stanovených kritérií umiestnia na predbežnom prvom mieste dvaja alebo viacerí uchádzači. Rozhodným kritériom v prípade rovnosti Ceny pre účely vyhodnotenia ponúk je cena za položku „Denné menu“.
26.7. Verejný obstarávateľ predpokladá uzatvorenie Zmluvy č. C-NBS1-000-122-321 v mesiaci september v roku 2026.

[bookmark: _Časť_D._Opis][bookmark: _Toc234833978]Časť D. Opis predmetu zákazky
Opis predmetu zákazky je samostatnou prílohou č. 1 Návrhu Zmluvy na poskytovanie služieb 
č. C-NBS1-000-122-321. 

Prehľad príloh ponuky:

	1. [bookmark: príloha1FormulárPonuky][bookmark: FormulárPonuky]Formulár ponuky [súbor: SP_Príloha 1_Formulár ponuky (uchádzačova ponuka)]
	vypĺňa uchádzač

	1) 
	K2 a K3_Príloha č. 1 k Formuláru ponuky.xlsx
	vypĺňa uchádzač

	2) 
	K4_Príloha č. 2 k Formuláru ponuky – Hodnotiaci záznam_Vlastnosti a schopnosti prevádzkara.docx
	nevypĺňa uchádzač

	3) 
	[bookmark: príloha3FormuláraPonuky]K5_Príloha č. 3 k Formuláru ponuky – Vzorový jedálny lístok.xlsx
	vypĺňa uchádzač

	4)
	Príloha č. 4 k Formuláru ponuky – Vyhodnotenie vzorového jedálneho lístka
	nevypĺňa uchádzač

	5) 
	K6_Príloha č. 5 k Formuláru ponuky – % biopotravín
	vypĺňa uchádzač

	

	2. Cena ponuky (súbor: SP_Príloha č. 2 k SP_K1_Cena ponuky.xlsx)
	vypĺňa uchádzač

	

	3. [bookmark: príloha3Zmluva]Zmluva na zabezpečenie stravovania a doplnkového predaja v bufete pre zamestnancov Národnej banky Slovenska č. C-NBS1-000-122-321
	vypĺňa uchádzač

	1)
	[bookmark: príloha1ZmluvyOPZ]Príloha č. 1: Opis predmetu zákazky
	nevypĺňa uchádzač

	2)
	Príloha č. 2: Vzorový jedálny lístok
(stačí ak bude v ponuke predložený jedenkrát súbor: K5_Príloha č. 3 
k Formulára ponuky – Vzorový jedálny lístok.xlsx)
	vypĺňa uchádzač

	3)
	Príloha č. 3: Špecifikácia cien obedových jedál a občerstvenia
[bookmark: príloha2CenaPonuky](stačí ak bude v ponuke predložený jedenkrát súbor: SP_Príloha č. 2 k SP_K1_Cena ponuky.xlsx)
	vypĺňa uchádzač

	4)
	Príloha č. 4: Zoznam subdodávateľov, prevádzkar a šéfkuchár
	vypĺňa uchádzač

	5)
	Príloha č. 5: Checklist pre kontrolu KPI a formulár na hodnotenie kvality
	nevypĺňa uchádzač

	6)
	[bookmark: príloha5NájomnáZmluva]Príloha č. 6: Nájomná zmluva vrátane príloh
	vypĺňa uchádzač



Všetky dokumenty a ich prílohy, v ktorých obsahu je vyžadovaný podpis uchádzača, musia byť uchádzačom podpísané!

Koniec dokumentu

